Vello Salo

pisi|Vello Salo Eesti Kirjanike Liidu üldkogul 2011. aastal
Vello Salo (kuni 1945. aastani Endel Vaher; 5. november 1925 Võisiku vald, Viljandimaa – 21. aprill 2019 Tallinn) oli eesti katoliku vaimulik, teoloog (eksegeet), ajaloolane, literaat, tõlkija ja kirjastaja."Eesti teaduse biograafiline leksikon", 3. köide

Gümnaasiumiõpilasena astus Salo 1943. aastal Soome sõjaväkke. 1944. aastal soomepoisina naasnud, püüdis ta hankida relvi, et osutada vastupanu Punaarmeele, kuid vangistati ja viidi Saksamaale. Relva-SS-i ridades osales Salo lahingutes Sileesias 
https://dea.digar.ee/cgi-bin/dea?a=d&d=opetajateleht20151218.2.14.1. Ta pääses eluga „Tšehhi põrgust”http://kultuur.elu.ee/ke480_tsehhi.htm  ning jõudis Itaaliasse, kus võttis uueks nimeks Vello Salo, et säästa oma kodumaale jäänud sugulasi nõukogude repressioonidest. Nõukogude okupatsiooni ajal õppis ja töötas Salo mitmes välisriigis, tegutsedes eestluse alalhoidjana, kirjastaja, tõlkija ja ajakirjanikuna. Eestisse naasis Salo 1993. aastal.

Aastatel 1993–1994 pidas Salo Tartu Ülikooli usuteaduskonnas külalisprofessorina loenguid Vana Testamendi teoloogiast. 2001. aastast oli ta Pirita kloostri preester ja tegeles ka mitmesuguste, peamiselt vaimuliku sisuga raamatute kirjastamise ning eestikeelse Piibli uue tõlke toimetamisega. 2011/2012. õppeaastal oli Salo Tartu Ülikooli vabade kunstide professor, kellena uuris armastuse mõistet ning armastuse käsitamist ja käsitlemist Eestis, eesti keeles, folklooris ja kirjanduses. 2017. aastal sai ta Helsingi Ülikooli audoktoriks.

Ta tõlkis itaalia keelde oluliste eesti luuletajate loomingut ning Piibli vanadest algtekstidest eesti keelde vaimulikku luulet. Teabekirjanduse alal avaldas Salo uurimuslikke materjale eesti kultuuri kohta ja ülevaateid okupatsioonivõimude repressioonidest Eestis.

1998. aastast oli Salo Eesti Kirjanike Liidu liige. Ta oli paljude teistegi kultuuriorganisatsioonide, sealhulgas Soome Kirjanduse Seltsi, Balti Uuringute Edendamise Ühingu (Association for the Advancement of Baltic Studies, AABS), Eesti Teadusliku Ühingu Ameerikas, Eesti Keele ja Kirjanduse Instituudi (Rootsis) liige ning Eesti Üliõpilaste Seltsi auvilistlane. Salo oli Okupatsioonide Repressiivpoliitika Uurimise Riikliku Komisjoni (ORURK) esimees aastast 1996 kuni komisjoni töö lõppemiseni aastal 2005.

Ta pälvis Valgetähe II klassi teenetemärgi (1997) ja Riigivapi II klassi teenetemärgi (2006). Temast valmis 2018. aastal dokumentaalfilm "Vello Salo. Igapäevaelu müstika"Dokumentaalfilm "Vello Salo. Igapäevaelu müstika" (Eesti 2018) ERR, 27. detsember 2018.

Elukäik
pisi|Vello Salo 2007. aastal
Vello Salo sündis Viljandimaal Lalsis kooliõpetajate pojana. Ta õppis Odiste ja Lalsi algkoolis. Teise maailmasõja ajal oli Salo Põltsamaa Gümnaasiumi õpilane.Eesti Kirjarahva Leksikon. Koostanud ja toimetanud Oskar Kruus. Eesti Raamat, Tallinn 1995, lk. 504 1943. aastal astus ta gümnaasiumi lõpuklassist vabatahtlikult Soome sõjaväkke. 1944. aastal tuli Salo soomepoisina Eestisse tagasi, kuid Saksa vägede taandumise aegu ta vangistati ja viidi Saksamaale, põhjuseks katse hankida sakslastelt relvastust, et osutada Punaarmeele improviseeritud vastupanu.

1945. aastal osales Salo Sileesias toimunud lahingutes ja viibis "Tšehhi põrgus", kust tal õnnestus eluga pääseda ning Itaaliasse jõuda. Et oma Eestisse jäänud sugulasi repressioonidest säästa, võttis ta kasutusele Vello Salo nime. Õppides, alalise töökohaga seoses ja kirjastajana on Salo pikemalt elanud kümnes riigis.

Salo lõpetas 1952. aastal Roomas Pontificia Università Gregoriana filosoofialitsentsiaadi kraadiga, 1962. aastal Roomas Pontificium Athenaeum Angelicumi teoloogialitsentsiaadi kraadiga, 1964. aastal Roomas Pontificium Institutum Biblicumi lic. theol. bibl. kraadiga. 1976. aastal kaitses ta samas teoloogiadoktori kraadi väitekirjaga "Phönizisch-hebräische Wortpaare" ("Foiniikia-heebrea sõnapaarid").

Aastatel 1966–1969 oli Salo professor Séminaire Syro-Chaldéen de St. Jeanis Mosulis, 1976–1991 professor Toronto Ülikoolis, ühtlasi 1976–1985 eesti keele instruktor ja 1986–1987 lektor. Aastatel 1974–2004 oli ta Kotkajärve Metsaülikooli lektor, 1993–1994 ka Tartu Ülikooli, 2001–2005 Eesti Metodisti Kiriku Teoloogilise Seminari ning 2003–2006 EAÕK Püha Platoni Seminari külalisprofessor. Aastatel 1996–2005 oli ta okupatsioonide repressiivpoliitika uurimise riikliku komisjoni esimees, aastast 2001 Pirita kloostri vaimulik.

Salo suri 21. aprillil 2019. Tema leinatalitus toimus 2. mail 2019 Tallinna Kaarli kirikus ja ta on maetud Metsakalmistule.

Elukohad ja õpingud pärast Teist maailmasõda
 1945–1946 Rooma, Itaalia
 1946–1947 Université de Fribourg, Šveits, matemaatika ja füüsika
 1947–1948 Stedelijk Universiteit, Amsterdam, Holland, matemaatika ja füüsika
 1948–1951 Pontificia Universita Gregoriana, Rooma, Itaalia; lic. phil 1951
 1952–1961 Münster, Saksamaa
 1952–1956 Westfälische Wilhelms-Universität, Münster, Saksamaa
 1961–1962 Pontificium Athanaeum Angelicum, Rooma, Itaalia; lic. theol
 1962–1964 Pontificium Institutum Biblicum, Rooma, Itaalia; lic. theol. bibl
 1964–1965 École Biblique, Jeruusalemm
 1969–1970 Älvsjö, Rootsi
 1970–1975 Frascati, Itaalia
 1974–1976 Pontificium Institutum Biblicum, Rooma, Itaalia; dr. theol 1976 (väitekirjaga "Phönizisch-hebräische Wortpaare")
 1975–1993 Toronto, Kanada
 1993. aastast alates Tartu ja Tallinn 
 2001. aastast Tallinnas Pirita kloostris (preestrina)

Töö
 1948–1953 Vatikani Raadio eestikeelsete saadete toimetaja
 1961–1965 Vatikani Raadio eestikeelsete saadete toimetaja
 1966–1969 Vana Testamendi ja Uue Testamendi professor Mosulis, Iraagis (Séminaire Syro-Chaldeén de St. Jean)
 1976–1991 Vana Testamendi professor Torontos Kanadas (University of Toronto / Toronto School of Theology; 1976–1985 samas eesti keele õppejõud ja õhtukursuste instruktor; 1986–1987 samas eesti keele lektor slaavi keelte ja kirjanduse õppetooli juures)
 1993–1994 külalisprofessor Tartu Ülikoolis
 2001. aastast Pirita kloostri preester
 2011/2012 Tartu Ülikooli vabade kunstide professor

Teadustöö
Salo peamised uurimisvaldkonnad olid eksegees, kirikulugu, ajalugu (sh okupatsioonide repressiivpoliitika Eestis), kirjanduslugu (sh Eesti-Itaalia kontaktid), eesti kunstnikud välismaal ning Välis-Eesti perioodika. Ta on koostanud artikleid teatmeteostele "The Catholic Encyclopedia", "Enciclopedia Cattolica", "Lessico Universale Italiano", "Enciclopedia dello Spettacolo", "Dizionario degli Istituti di Perfezione" ja "Eesti entsüklopeedia". 1962. aastal asutas ta kirjastuse Maarjamaa, kus ilmus üle 50 teose.

Ta oli Soome Kirjanduse Seltsi, USA Balti Uuringute Edendamise Assotsiatsiooni (Association for the Advancement of Baltic Studies), Eesti Teaduslik Ühingu Ameerikas (Estonian Learned Society in America) ning Eesti Keele ja Kirjanduse Instituudi Rootsis liige.

Kirjastaja ja kultuurielu korraldaja
 1962 asutas Salo Roomas raamatukirjastuse Maarjamaa, mis tegutseb tänaseni
 1961–1976 eesti katoliiklaste ringkirja Maarjamaa toimetaja
 1974–1994 Kotkajärve Metsaülikooli lektor
 1976–1987 oli kultuuriajakirja Aja Kiri esimene toimetaja (Aja Kiri ilmus aastani 1991)

Loometegevus
Salo on vahendanud tõlkijana eesti luulet itaalia keelde ja vaimulikku luulet Piibli eri keeltes tekstidest eesti keelde. Ka on ta avaldanud uurimusi ja ülevaateid Vana Testamendi interpreteerimise ja hermeneutika, eestikeelsete piiblitõlgete, kristluse ajaloo ja Eesti kiriku ajaloo kohta.

Samuti on Salo koostanud uurimusi, ülevaateid, teatmikke ja bibliograafiaid Eesti ajaloo ja kultuuri teemal, ta on paljude ees- ja järelsõnade autor. Aastail 1950–2003 oli ta Enciclopedia Cattolica (Vatikan), The Catholic Encyclopedia (USA), Lessico Universale Italiano, Enciclopedia dello Spettacolo, Dizionario degli Istituti di Perfezione (kõik Itaalia) ja Eesti Entsüklopeedia kaastööline.

Ta on tegutsenud ka toimetajana ja trükiste kujundajana.

Teoseid
 Laulge Jehoovale uus laul. Tulimuld (1969)
 Vana viin vastses lähkris. Mana (1969)
 Eesti Itaalias. Tulimuld (1972)
 Lühike Eesti kirikulugu. Tartu 1995 (kaasautor)
 Episcopus et Martyr: Eduard Profittlich Eestis 1930–1941. Kleio (1997) 2
 Der Catechismus Catholicorum von 1585. // FS V. Helk. Tartu 1998
 Tartu Neitsi Maarja kogudus 150. Tartu 1999
 The Catholic Church in Estonia, 1918–2001. // The Catholic Hist. Rev. (2002) 2
 Population Losses 1940–1941: Citizens of Jewish Nationality. Tallinn 2002
 Eesti ja Talvesõda – lahtisi küsimusi. Akadeemia 4/ 2005
 Saalomoni Ülemlaul. // LR 2006
Palved ja hommikumõtisklused. Koostaja Ivar Tröner, saatesõna Viivi Luik, toimetaja Anu Saluäär, Kirjastus SE&JS /2020
Pühitse meid tõega. Valik mõtisklusi, jutlusi ja loenguid. Koostanud Ivar Tröner, saatesõna Viivi Luik,järelsõna Ivar Tröner, toimetaja Anu Saluäär, Kirjastus SE&JS /2021
Vello Salo. Vatikani Raadio eestikeelsed saated 1948–1953 ja 1961–1965. Jumalale on kõik võimalik. RADIO VATICANA ESTONE. Koostaja, eessõna autor, Ivar Tröner. Järelsõna autor Jaan Kaplinski. Toimetaja Anu Saluäär. Konsultant, Kalle Kasemaa. Kujundanud Andres Tali. Postimehe kirjastus.2023.

Tõlkija ja koostaja
 "Poeti Estoni" (Eesti luuletajad. Kogumik. Itaalia keeles. Koostanud Vello Salo, eesti keelest itaalia keelde tõlkinud Margherita Guidacci ja Vello Salo. Rooma, kirjastus Edizioni Abete 1973 (II trükk 1975). Autorid: Kristjan Jaak Peterson, Friedrich Reinhold Kreutzwald, Lydia Koidula, Anna Haava, Karl Eduard Sööt, Juhan Liiv, Ernst Enno, Villem Ridala, Gustav Suits, Marie Under, Henrik Visnapuu, Artur Adson, Johannes Barbarus, Hendrik Adamson, Juhan Sütiste, Heiti Talvik, Betti Alver, Bernhard Kangro, Uku Masing, August Sang, Kersti Merilaas, Arno Vihalemm, Aleksis Rannit, Kalju Lepik, Ilmar Laaban, Raimond Kolk, Ivar Grünthal, Ivar Ivask, Ilona Laaman, Jaan Kross, Debora Vaarandi, Ellen Niit, Ain Kaalep, Paul-Eerik Rummo, Artur Alliksaar, Jaan Kaplinski, Hando Runnel, Viivi Luik.
 Kalju Lepik "Il pifferaio" ("Luuletused") Rooma, Maarjamaa 1975
 "Psalmid" (Originaaltekst: Biblia Hebraica Stuttgartensia. Deutsche Bibelgesellschaft. Stuttgart 1983.) Tõlge eesti keelde: Vello Salo ja Indrek Hirv. Tallinn, kirjastus Maarjamaa, Pirita klooster 2009. ISBN 978-9985-9861-1-0
 Friedebert Tuglas "Ultimo addio. Popi e Huhuu. Il cerchio d'oro" (Novellivalimik.) Con una prefazione di Margherita Guidacci. Traduttori Margherita Guidacci, Lorenzo Pinna, Vello Salo.). Milano, Jaca Book (Jaca Litteraria 16) 1984.
 Antonio Possevino "Kiri Mantova hertsoginnale" Itaalia keelest tõlkinud Vello Salo. Sissejuhatus ja kommentaar: Vello Helk. Rooma, Maarjamaa, 1973 ja Tartu, Johannes Esto Ühing 1994
 Juhan Liiv "Elu on mitmekesiduses" (Mõtteterad.) Valinud Vello Salo, kujundanud Eesti Draamateatri kirjandustuba. Toronto, Maarjamaa 1995. (Bibliofiilne väljaanne, eksemplaride arv: 10.)
 "Saalomon. Laulude laul" Heebrea keelest tõlkinud ja kommenteerinud Vello Salo. (Tõlgitud raamatust "Biblia Hebraica Stuttgartensia". Sisaldab "Ülemlaulu" faksiimiletrükke väljaannetest: Piibli Ramat, se on keik se Jummala Sanna ... luggeda. Tallinn,1739; Suur Piibel. Tartu; Tallinn, Loodus 1938–1940.) Tallinn, Kultuurileht 2006
 "Saalomon. Laulude laul" Tõlge ja kommentaarid: Vello Salo; illustratsioonid Vive Tolli ; kujundanud Katrin Kaev. (Tõlgitud raamatust "Biblia Hebraica Stuttgartensia". – Sisaldab Ülemlaulu faksiimiletrükke väljaannetest: Piibli Ramat, se on keik se Jummala Sanna ... luggeda. Tallinn, 1739; Suur Piibel. Tartu; Tallinn: Loodus, 1938–1940. Raamatut on trükitud 200 signeeritud ja nummerdatud eksemplari.) Tallinn, Maarjamaa 2007. ISBN 978-9985-9408-9-1
 "Kuningas Taavet. Laulud" Heebrea keelest tõlkinud Vello Salo ja Indrek Hirv, kommenteerinud Vello Salo. (Tõlgitud raamatust "Biblia Hebraica Stuttgartensia" 69 lk vastavat teksti. Sisaldab bibliograafiat, kirjanduse soovitusnimestiku ja tõlkenäiteid aastaist 1739, 1939, 1989 ja 1997. Tallinn, Loomingu Raamatukogu 2008, 40, SA Kultuurileht 2008. ISSN 1406-0515. ISBN 978-9949-428-42-7.
 "Saalomon. Laulude laul" Tõlge ja kommentaar: Vello Salo, illustratsioonid Vive Tolli, kujundanud Katrin Kaev. Tõlgitud raamatust "Biblia Hebraica Stuttgartensia". Sisaldab "Ülemlaulu" faksiimiletrükke väljaannetest: Piibli Ramat, se on keik se Jummala Sanna ... luggeda. Tallinn, 1739; Suur Piibel. Tartu; Tallinn, Loodus, 1938–1940. Raamatut on trükitud 300 signeeritud ja nummerdatud eksemplari. Tallinn, Maarjamaa 2008. ISBN 978-9985-9861-0-3
 "Johannese ilmutus" Kreeka keelest tõlkinud Vello Salo ja Indrek Hirv. Sisaldab Vello Salo kommentaare, soovitusnimestiku lisalugemiseks ja lisadena tõlkenäited: "Jahni awwaldaminne" aastast 1686 ja sama katke tõlge Johannes Aavikult aastast 1941. Loomingu Raamatukogu 2010, 21. 72 lk. ISSN 1406-0515. ISBN 978-9949-428-70-0
 "Koguja raamat". Heebrea keelest tõlkinud Jaan Kaplinski ja Vello Salo. Kujundanud Piia Ruber. Tallinn, Verb 2016. 86 lk. ISBN/ISSN: 9789949969098

Ajalooalaseid uurimusi ja ülevaateid
 Velo Salo "Riik ja kirikud 1940–1974" (Lühiülevaade religiooni olukorrast Eesti NSV-s.) Rooma, Maarjamaa, 1974. – Vello Salo "Riik ja kirikud 1940–1991" Brampton, Maarjamaa 2000; Tartu, 2000
 Vello Salo "Kristlik Rooma" Rooma: Maarjamaa, 1975
 Vello Salo "The struggle between the state and the churches" (Ümbertrükk väljaandest "A case study of a Soviet Republic – the Estonian SSR" Boulder: Westview Press, 1978
 Vello Salo "Christian churches in Estonia 1970–1980" Ümbertrükk väljaandest: "Social sciences. 4, Sociology of religion. Conference on Baltic Studies" [New York, 1984]
 Vello Salo (koostaja) "Eesti inimkaotused 1940. a. juunist 1941. a. augustini" ("Population losses in Estonia June 1940 – August 1941"). Toronto, 1989
 Vello Salo (koostaja) "Küüditatud 1941" Toronto, 1993
 Vello Salo "Maakeelse piibli kolm kuube" (Aulaloeng 26. jaanuaril 1994.) Tartu: Tartu Ülikool, 1994
 Vello Salo, Olaf Sild "Lühike Eesti kirikulugu" Tartu, 1995
 Vello Salo (koostaja) "E. V. kaadriohvitseride saatus 1938–1994" 1. tr. Brampton: Maarjamaa, 1994; 2. täiend. tr. Scarborough (Ontario): Maarjamaa, 1994; "E. V. kaadriohvitseride saatus 1938–1996" Tartu: Okupatsioonide Repressiivpoliitika Uurimise Riiklik Komisjon, 1996
 "Eesti rahvastikukaotudes II/1. Saksa okupatsioon 1941–1944. Hukatud ja vangistuses hukkunud" ORURK. Koostanud Indrek Paavle, toimetanud Vello Salo ja Toomas Hiio. Tartu, 2002
 "Valge raamat: eesti rahva kaotustest okupatsioonide läbi 1940–1991" Eessõna: Vello Salo. Okupatsioonide Repressiivpoliitika Uurimise Riiklik Komisjon. Tallinn: Eesti Entsüklopeediakirjastus, 2005. ISBN 9985-70-194-1
 "Löögiüksus "Admiral Pitka"" (22.09.2006 peetud ajalookonverentsi "Tallinna kaitsjad 22. septembril 1944" ettekanded.) Idee: Vello Salo, toim. Toomas Hiio, Eesti Sõjamuuseum – kindral Laidoneri Muuseum, 2008
 Vello Salo & Uno Järvela "Soomepoiste lühinimestik 20. Nov. 2007" – Põhjala tähistel 32/2007
 Vello Salo. "Maarjamaa lugu." Pirita A. D. MMXIV. [32 lk. Lühike Eesti kirikulugu. Juubeliaastaks Kaheksa sajandit Maarjamaad: aastal 2015 möödub 800 aastat esimesest ulatuslikumast ristimisest eestlaste maal ja suurest kirikukogust, kus eestlaste piiskop tutvustas maailmale esimest korda Maarjamaad.]

Kultuurialaseid uurimusi ja ülevaateid
 Vello Salo, Hugo Salasoo (koostajad) "Välis-Eesti perioodika 1944–1975" (Bibliograafia, 1976)
 Vello Salo, Olga Berendsen, Mall Puhm "Välis-Eesti kunstnikke" (Biograafiline leksikon, 1980)
 Vello Salo. "Cento anni di traduzioni dalla letteratura estone" (Uurimus eesti kirjandusest teistesse keeltesse tehtud tõlgete kohta.) Ponto-Baltica, 1981
 "Eesti: immagini e parole" (Ajaloo- ja kultuurimälestistest.) Eessõna autorid: Ruggero Vozz, Mart Laar, Jaan Kaplinski, Raimond Luht; tõlkijad Piret Juhani, Margherita Guidacci ja Vello Salo. Firenze, Consolato Onorario di Estonia, 2005

Loenguid
Vello Salo. "Armust ja ei muust".  Toimetaja: Jaan Tootsen. Heli: Külli Tüli. Pikkus: 50.53 (teksti lõpp 48.50) Raadio Ööülikool 2003
Loengusari armastusest. Seotud videod. Tartu Ülikooli Televisioon (UTTV) aastail 2011 ja 2012:
Vello Salo avaloeng tsüklile "Vello Salo loeng "Armastus eesti keeles, folklooris ja kirjanduses"  – Tartu Ülikooli Televisioon (UTTV). 
http://uttv.ee/naita?id=10419
Tiina Ann Kirss: Armastusest meie proosas; Vello Salo: Marie Underi "Tuudaimimarjad" 
prof Tõnu Lehtsaar "Armastusest perekonnasuhetes"; Vello Salo "Mu isamaa on minu arm",
http://uttv.ee/naita?id=11299
Vello Salo loeng "Kuidas defineerida armastust?" sarjast "Ülikoolilt Pärnule".  – Tartu Ülikooli Televisioon (UTTV). Video 03.01.2012. Klipi teostus: Ragnar Õun.
Muid loenguid ja kohtumisi
Ööülikooli rännakud, 8/8: Teoloog Vello Salo. [Eluteest ja elukaarest.]  Režissöör Erle Veber, autor-toimetaja Jaan Tootsen, kaamera Kullar Viimne, Erik Norkroos ning Erle Veber. ETV 25.02.2014 
Kultuurisõda. Vello Salo intervjuu  Estonian World Review 17. august 2015

Kujundustöid
Malle Aleksius, Kalle Muuli. "Kollase kuninga org" (luuletused). Hilda Truupere kalligraafia, Vello Salo kujundus. Maarjamaa. Scarborough (Ontario) 1989
Merle Jääger. "Merca by air mail. Ameerika valimik" (uuletused). Autori illustratsioonid, Viiu Variku tiitelleht, kujundanud Vello Salo. Maarjamaa. Toronto 1989

Kirjastustegevus (kirjastus Maarjamaa)
Järgnevalt on loetletud trükiseid, mida ei ole mainitud eespool. Kirjastaja Salo on Maarjamaa nimemärgi kõrval kasutanud ka nimemärke Kalev ja Omavolt."Vello võitlused 1945–2005." (Lühike autobiograafia. Bibliograafia.) Tallinnas Okupatsioonide Muuseumis novembris 2005 aset leidnud näituse kataloog.
 "Henriku Liivimaa kroonika". Stockholm (koos kirjastusega Vaba Eesti.) 1962
 E. Schaper. "Täht piiri kohal." Rooma 1964
 Blaise Pascal. "Mõtted." (Tekstivalimik.) Tõlkinud Fanny de Sievers. Maarjamaa. 1971
 Uku Masing. "Neemed vihmade lahte". Toronto 1974.
 Alo Raun. "Eesti keele etümoloogiline teatmik." Toronto 1982
 "Ilomaile." (Valimik eesti rahvalaule. Inglise keeles. Koostanud Juhan Kurrik.) Toronto 1985
 Erik Virbsoo [= H. Susi]. "Lugusid möödunud aegadest." Toronto, Kalev 1987
 Paul Saagpakk. "Sünonüümi-sõnastik". Brampton 1992

Tunnustus
pisi|Vello Salo 2018. aastalFoto: Jaan Künnap
 1980 Kanada Eesti Kunstide Keskuse Kultuurfondi H. Johani nim. Noorusfondi kultuurilaureaat
 1997 Valgetähe II klassi teenetemärk
 1997 Eesti Taassünni auhind
 2004 Eesti Vabariigi kultuuripreemia elutöö eest
2006 Riigivapi II klassi teenetemärk
 2008 (september) apostellik protonotar
 2009 Pirita aasta inimene
 2010 Eesti Rahvuskultuuri Fondi elutöö tänuauhind
 2011 Rahvusmõtte auhind
 2015 (mai) Eesti Evangeelse Luterliku Kiriku Teeneteristi III järgu orden
 2015 (oktoober) Siseministeeriumi hõbeteenetemärk
 2017 Helsingi Ülikooli audoktor
 2018 Eesti Üliõpilaste Seltsi auvilistlane

Viited 

 Kirjandus 
Mart Orav. "Salo, Vello". // Eesti kirjarahva leksikon. Tallinn 1995. Lk 504–505
Bibliograafia "Vello Salo kirjastatud ja tema kaastööl ilmunud väljaandeid". Tartu Ülikooli Raamatukogu 1997 (käsikiri)
"Eesti entsüklopeedia" 14. kd. Tallinn 2000. Lk 454–455
"Eesti kirjanike leksikon". 2000, lk 503
"Vello võitlused 1945–2005". (Lühike autobiograafia. Bibliograafia). Tallinnas Okupatsioonide Muuseumis novembris 2005 asetleidnud näituse kataloog
Tuna 4/ 2005, lk 149
Doris Kareva. "Maarjamaa 50". Sirp, 18. oktoober 2012

Välislingid

Vello Salo saates "Kukul külas". 1. osa, 2. osa. Kukul külas, 4. august 2002, 
Sirje Tohver. "Isa Vello Salo". Õpetajate Leht, 20. detsember 2002
Jüri Talvet. "Isa Vello Salo pühendumus". Postimees, 20. veebruar 2004
Teet Korsten. "Vello Salo: Ristiinimene peabki kriitiline olema". Maaleht, 16. detsember 2004
Riho Laurisaar. "Vello Salo pole 80 aasta jooksul kohanud igavust". Eesti Päevaleht, 5. november 2005
Vello Salo. "Armust ja ei miskist muust". Sulane. Tallinna Kaarli koguduse ajakiri nr 1/43, 2006
 Agnes Kuus. "Pirita kloostri preester Vello Salo sai paavsti kõrgeima aunimetuse". Postimees, 10. september 2008
Intervjuu Urmas Vainole, Tähelaev. ETV, 28. detsember 2008
"Vello Salo: paavstist ja holokaustist selges eesti keeles". Postimees, 27. jaanuar 2009
"Pirita aasta inimeseks kuulutati Pirita kloostri preester Vello Salo". Tallinna Postimees, 23. veebruar 2009
"Indrek Hirv ja Vello Salo tõlkisid psalmid poeetilisse keelde". Postimees, 20. juuni 2009
Külli-Riin Tigasson. "Vello Salo: me sünnime kõik vanadena". Eesti Päevaleht, 13. november 2010
Kärt Pettai. "Vello Salo armastuseteemalised loengud Tartu ülikoolis". Eesti Elu, 28. oktoober 2011
Sven Paulus. "Vello Salo: Tuleks lasta end elul küpsetada". Universitas Tartuensis, 6. oktoober 2011
Vello Salo. "Üks lugu".  Režissöör Jaan Tootsen. Operaator Mihkel Soe. MTÜ Ööülikool, Rühm Pluss Null 2011
Vello Salo "Hallo, Kosmos!". Raadio 2, 2. detsember 2012
Vello Salo tervitus Kotkajärve Metsaülikoolile aastal 2013 (koos tagasivaatega ajaloole) 
Rainer Kerge. "Vello Salo: ei ole midagi uut siin päikese all". Õhtuleht, 9. august 2014
"Isa Vello juubeli tähistamine ja raamatu esitlus". Rooma-Katoliku Kirik, Eesti Apostellik Administratuur, 25. oktoober 2015
Piret Laakson. "Siseminister andis preester Vello Salole üle teenetemärgi". Postimees, 25. oktoober 2015
Rain Soosaar. "Ristikoguduse ülesanne on lepitada, mitte vastandada". Eesti Kirik, 28. oktoober 2015
"Galerii | Õnnitlused! Vello Salo pidas täna oma 90. juubelit". Õhtuleht, 5. november 2015
Egon Valdaru. "Kolga-Jaani kiriku juurde seati paika palvepink Vello Salole". Sakala, 15. oktoober 2016
"Silmapaistvatest Eesti kultuuriinimestest valmivad portreefilmid". Postimees, 29. november 2016
Vello Salo sai täna Helsingi Ülikooli audoktoriks (Uudis sisaldab Vello Salo videotervituse). Estonian World Review, 9. juuni 2017. Vastav austamine leidis aset 22. juunil Pirita kloostris

Joosep Tiks. "Lagle Parek: vaimuliku jaoks ei ole paremat päeva suremiseks". Delfi, 21. aprill 2019
haud Tallinna Metsakalmistul

Kategooria:Eesti katoliku vaimulikud
Kategooria:Eesti teoloogid
Kategooria:Eesti ajaloolased
Kategooria:Eesti publitsistid
Kategooria:Eesti tõlkijad
Kategooria:Eesti kirjastajad
Kategooria:Tartu Ülikooli vabade kunstide professorid
Kategooria:Soomepoisid
Kategooria:Valgetähe II klassi teenetemärgi kavalerid
Kategooria:Riigivapi II klassi teenetemärgi kavalerid
Kategooria:Eesti Üliõpilaste Seltsi auvilistlased
Kategooria:Väliseestlased
Kategooria:Metsakalmistule maetud
Kategooria:Sündinud 1925
Kategooria:Surnud 2019